钦定古今图书集成/理学汇编/经籍典/第127卷 > 《上洪范图章》〈并序〉卢硕
## 钦定古今图书集成/理学汇编/经籍典/第127卷 > 《上洪范图章》〈并序〉卢硕

予以《尚书洪范篇》书于缣素，施于屋壁。有客睹之而言曰：“此其所谓君人之大法，武王所以继三为明，盖能尽心于是也。苟将诸吾君，列乎凤扆之右，足以兴三代之理。” 予乃条其事为章以奏之。

臣闻下言上贡，各以其职。儒学之流，请以儒言。夫彝
伦九畴不可废；叙之斁之，自微而彰。持之一得，阴阳
咸赖；行之一失，细大被咎。夫始之以五行，盖明五行
所主之宜也；继之以五事，为事在诸身，顺之则合乎
道。故“貌恭作肃，言从作乂，视明作哲，听聪作谋，思睿
作圣。”夫行不敬则貌不恭，政不理则言不从，明不察
“则视不皦，心丧识则听不达，性不通则思不睿。”次之
以八政，教之勤以足食也。教之求赀积货也。教之以敬鬼神，以成化也。司空主土安人居也；司徒教众礼
义也。司寇考淫盗而原过滥也。宾师以往来而防奸
贼也。又次之以五纪，所以占日月星辰历数之变，度
君理内则五纪叶一岁之功成焉。又次之以《皇极》，所
以用五福锡庶人，亦天子作民父母，为天下王也。又
次之以“三德”，谓人君之德施有三也，能以正正人之
曲，能以刚强立己之事，能用和气以理于物，皆随义
而伸道也。次之以“稽疑”，谓先占谋于龟策，与人事叶
吉，而后归之于正也。又次之以“庶征”，谓风雨、旸燠寒
也。风以动，雨以润，旸“以干燠，以长寒，以成君。”尚敬则
雨润，尚理则阳舒，至明则燠畅，能虑则寒顺，去察则
风调，习狂妄，行过差，专逸豫，纵剽急，肆昏暗，则《咸反》。
次以五福六极，谓君善茂育，则生蒙寿富，康宁好德，
终命之福，死免凶疾，忧贫恶弱之极也。九者具于天，
蟠于地，格于人。